Proiect

PARLAMENTUL REPUBLICII MOLDOVA

LEGE

pentru modificarea şi completarea Codului familiei
nr.1316-XIV din 26 octombrie 2000
Parlamentul adoptă prezenta lege organică.
Art. I. - Codul familiei nr.l316-XIV din 26 octombrie 2000 (Monitorul
Oficial   al   Republicii   Moldova,   2001,   nr.47-48,   art.210), cu modificările şi completările ulterioare, se   modifică  şi   se completează după cum urmează:

1. Articolul 14: 
la alineatul (1), sintagma „pentru bărbaţi şi de 16 ani pentru femei" se exclude;
la alineatul (2), prima propoziţie, sintagma „pentru bărbaţi" se exclude.
2. La articolul 53 alineatul (4), după sintagma „protecţie contra abuzurilor” se include sintagma „inclusiv a pedepsei corporale”.
3. La articolul 62, alineatul (2), după cuvîntul „fizică”, se completează cu sintagma „aplicarea pedepselor corporale”.
4. În denumirea Titlului V, înainte de cuvîntul „EDUCAŢIA”, se introduc  cuvintele „PROTECŢIA ŞI”

5.
Denumirea capitolului 17 va avea următorul cuprins:

„Capitolul 17. DEPISTAREA, EVIDENŢA ŞI FORMELE DE PROTECŢIE A COPIILOR RĂMAŞI FĂRĂ OCROTIRE 
PĂRINTEASCĂ”
6. Articolul 112:
la alineatul (1), după sintagma „de decădere a lor din drepturile părinteşti”, se introduce sintagma „de abandon,”;

la alineatul (2), sintagma „forma de plasament al copiilor în scopul protecţiei lor” se substituie prin sintagma „forma adecvată de protecţie a copiilor”;
la alineatul (3), sintagma „le sînt interzise activităţile de depistare şi de
plasament ale" se substituie prin sintagma „le este interzisă activitatea de alegere a
formelor de protecţie a”.

7. După articolul 112 se introduce un articol nou, 1121, cu următorul
cuprins:
 „Articolul 1121. Prevenirea separării copiilor de părinţi
(1) Autoritatea tutelară va lua toate măsurile necesare pentru depistarea timpurie a situaţiilor de risc care pot determina separarea copiilor de părinţi.
(2) Autoritatea tutelară organizează funcţionarea serviciilor necesare pentru menţinerea, refacerea şi dezvoltarea capacităţilor copiilor şi părinţilor de a depăşi situaţiile care ar putea determina separarea copiilor de părinţi.
(3)Autoritatea tutelară ţine evidenţa, monitorizează şi evaluează, după necesitate, copiii şi familiile în situaţii de risc, dar nu mai rar decît o dată în şase luni.”
8. La articolul 113, alineatul (2) va avea următorul cuprins:
„(2) Exercitarea funcţiilor autorităţii tutelare se pune pe seama:
a) secţiilor raionale asistenţă socială şi protecţie a familiei, Direcţiei pentru ocrotirea şi protecţia minorilor municipiul Chişinău - în unităţile administrativ-    teritoriale de nivelul al doilea;
b) primarilor oraşelor (municipiilor), satelor (comunelor), secţiei asistenţă socială şi protecţie a familiei din mun. Bălţi - în unităţile administrativ-teritoriale     de nivelul întîi.
9. Articolul 114:
la alineatul (2), sintagma „să ia copilul la evidenţă” se substituie cu sintagma „să emită o decizie privind luarea copilului la evidenţă”;
la alineatul (4), cuvîntul „plasamentul” se substituie prin cu sintagma „alegerea formei de protecţie a”.

10. Articolul 115 va avea următorul cuprins:

„Articolul   115.  Formele de protecţie a copiilor rămaşi  tară ocrotire părintească
(1) Autoritatea tutelară asigură menţinerea sau reintegrarea copiilor rămaşi
fără ocrotire părintească în familia biologică sau, dacă aceasta nu este posibil,
plasează copiii în familia extinsă.

(2) În caz de imposibilitate de aplicare a măsurilor menţionate la alin.(l), copiii rămaşi fără ocrotire părintească vor beneficia de următoarele forme de protecţie, acordîndu-se prioritate formelor de protecţie de tip familial  faţă de cele
rezidenţiale:
a) adopţia;
b) tutela (curatela);

c) asistenţa parentală profesionistă;

d) casele de copii de tip familial;

e) plasamentul în instituţiile rezidenţiale de orice tip;

f) alte forme de protecţie, în condiţiile legii.
(3) La alegerea formei de protecţie, interesul superior al copilului se va lua în considerare cu prioritate, de asemenea, se va ţine cont, în mod obligatoriu, de provenienţa etnică a copilului, de apartenenţa lui la o anumită cultură, de religia, limba, starea sănătăţii şi dezvoltarea copilului, în vederea creării condiţiilor de viaţă care ar asigura continuitatea educaţiei acestuia.
(4) Autoritatea tutelară monitorizează şi evaluează, nu mai rar decît o dată în şase luni, situaţia copilului rămas fără ocrotire părintească, căruia i-a fost aplicată o formă de protecţie în condiţiile alin.(l) şi (2).
(5) Pînă la determinarea formei de protecţie adecvată a copilului rămas tară ocrotire părintească, responsabilitatea pentru acesta este pusă pe seama      autorităţii tutelare.”
11. La articolul 149 alineatul (2), cifra „10” se substituie prin cifra „7”, iar cifra „5” se substituie prin cifra „3”.
Art. II. –  Guvernul, în termen de 2 luni, va aduce actele sale normative în concordanţă cu prezenta lege.
Notă informativă la proiectul de lege pentru modificarea şi completarea Codului familiei
Elaborarea proiectului legii privind modificarea şi completarea Codului familiei a fost condiţionată de situaţia socială creată în domeniul protecţiei copiilor rămaşi fără ocrotire părintească, de demararea reformei sistemului rezidenţial de îngrijire a copiilor, dar şi de adaptarea mai rapidă a legislaţiei secundare în domeniu, la relaţiile sociale existente.
Avînd în vedere numărul mare de copii plasaţi în instituţii rezidenţiale de stat (aproximativ 12 000), în practică au început a fi aplicate noi servicii de prevenire a separării copiilor de părinţi (servicii de zi) şi forme de protecţie alternative internatelor (asistenţa parentală profesionistă, centrele nestatale de plasament temporar, etc), dar care nu sunt reglementate de Codul familiei.
Obiectivul primar al dezinsituţionalizării copiilor şi crearea serviciilor noi de tip familial şi comunitar, precum şi de revizuire a legislaţiei privind protecţia copiilor rămaşi fără corotire părintească, şi racordarea la principiile internaţionale a fost reflectat în Planul de acţiuni UE - Republica Moldova, Strategia naţională privind protecţia copilului şi familiei, Strategia naţională privind reforma sistemului rezidenţial de îngrijire a copiilor pe anii 2007-2012. Sarcina nemijlocită de modificare a Codului familiei este stabilită în Capitolul 10 din Planul naţional de acţiuni în domeniul drepturilor omului pentru anii 2004-2008.
Asigurarea unui cadru legislativ unitar şi integrat în domeniul protecţiei drepturilor copiilor, armonizat cu prevederile documentelor internaţionale a fost una dintre tezele de bază în discursul, preşedintelui, Vladimir Voronin la Conferinţa Naţională din 29.05.2006, aceeaşi idee a fost reiterată de către participanţii la Conferinţa Naţională - Dimensiuni sociale ale sistemului de protecţie a copilului în Republica Moldova, din 29.05.2007.
Luând în consideraţie cele menţionate Ministerul Protecţiei Sociale, Familiei şi Copilului a constituit un grup de lucru interministerial format din: reprezentanţii Preşedinţiei, Ministerului Protecţiei Sociale, Familiei şi Copilului, Ministerului Educaţiei şi Tineretului, Ministerului Finanţelor, Ministerului Administraţiei Publice Locale, Procuraturii Generale, Misterului Afacerilor Interne, Consiliului Naţional pentru Protecţia Drepturilor Copilului, UTA Găgăuzia, reprezentanţi ai autorităţilor tutelare din raioane şi din municipiul Chişinău, mediul academic, reprezentanţii organizaţiilor neguvernamentale, care au contribuit cu propuneri . constructive la proiectul legii de modificare şi completare a Codului familiei.
Modificările şi completările incorporate în proiectul de lege vizează în special Capitolul 17 din Codul familiei „Depistarea şi plasamentul copiilor rămaşi fără ocrotire părintească", dar paralel sunt modificate şi alte prevederi (art.14 alin.(l) din Codul familiei) ce necesită armonizare cu instrumentele internaţionale şi care rezultă din capitolul 11 al Planului Naţional de Acţiuni în Domeniul Drepturilor Omului sau racordare cu legislaţia secundară (art.149 alin.(2) din Codul familiei).
Totodată,  instrumentele  internaţionale în  domeniul protecţiei  copilului protejează copilul împotriva oricărei forme de violenţă, abuz, rele tratamente sau
negligenţă. Spiritul art.17 al Cartei Sociale revizuite obligă statele părţi, inclusiv şi Republica Moldova, de a interzice aplicarea pedepselor corporale copiilor.
Proiectul legii de modificare şi completare a Codului familiei are următoarele elemente noi:
1. Asigură dreptul copilului Ia protecţia nu numai contra abuzului dar şi al pedepsei corporale - art. 53 alin (4), art. 62 alin. (2);
2. Completează definiţia copilului rămas fără corotire părintească cu termenul de „abandon" pentru a defini mai bine această categorie de copii, întâlnită destul de des în practică, dar care nu era reflectată în Cod - art. 112 alin.(l);
3. Permite şi altor organe de stat, decât autorităţile tutelare, dar şi societăţii civile de a participa activ la identificarea cazurilor copiilor rămaşi fără ocrotire părintească - art. 112 alin.(3);
4. Pune accent pe necesitatea organizării serviciilor de prevenire a intrării copiilor şi familiilor în situaţii de risc, care determină separarea copiilor de părinţi, şi monitorizarea situaţiei acestor copii şi familii, prevederi care nu au existat până în prezent-art. 1121;
5. Consolidarea cadrului instituţional prevede divizarea clară şi transparentă a sarcinilor şi responsabilităţilor între structurile abilitate cu protecţie socială a copilului şi familiei la nivel naţional şi teritorial, în special al autorităţilor tutelare -art. 113;
6. Precizarea momentului luării la evidenţă a copiilor rămaşi fără ocrotire părintească - art. 114 alin.(2);
7. Pune accent pe stabilirea prioritară a formelor de protecţie de tip familial sau similare acestora pentru copii rămaşi fără ocrotire părintească, în raport cu prevederile actuale când accentul este pus pe plasarea copiilor în instituţii rezidenţiale de stat - art.l 15 alin.(l) şi (2);
8. Sunt introduse prevederi privind noi forme de protecţie pentru copii rămaşi fără ocrotire părintească (asistenţa parentală profesionistă) şi în acelaşi timp este permisă plasarea copiilor pentru educaţie şi îngrijire în instituţii rezidenţiale atât de stat cât şi private (care funcţionează în condiţii legale), spre deosebire de prevederile actuale care permit plasamentul în instituţii rezidenţiale de stat -art.l 15 alin.(2);
9. Pentru prima dată în legislaţia de bază în domeniul protecţiei copilului şi familiei se pune în sarcina autorităţilor statale împuternicite de a monitoriza şi evalua situaţia copiilor cărora le-a fost stabilită o formă oarecare de protecţie, în scopul reintegrării familiale - art.l 15 lin.(4);
10.Este egalată vârsta matrimonială pentru bărbaţi şi femei - art. 14 alin.(l) şi
(2).
11. Sunt racordate prevederile Codului familiei privitor la numărul de copiii plasaţi în casele de copii de tip familial cu prevederile standardelor internaţionale minime de calitate - art. 149 alin.(2).
Prin introducerea acestor modificări şi completări la Codului familiei se urmăreşte, în special: . -   asigurarea prioritară a educaţiei şi îngrijirii copilului în mediul familial; -   reducerea substanţială a numărului de copii plasaţi în instituţii rezidenţiale;
· organizarea funcţionării serviciilor de prevenire a separării copiilor de părinţi;

· implicarea activă a societăţii civile în activitatea de protecţia a copiilor rămaşi fără ocrotire părintească;

· definirea clară a momentului atribuirii unui copil a statutului de - rămas fără ocrotire părintească;

-
armonizarea prevederilor Codului cu instrumentele internaţionale.
Proiectul de Lege privind modificarea şi completarea Codului familiei este în
completă concordanţă cu instrumentele internaţionale la care Republica Moldova este parte şi traduce în viaţă recomandările instituţiilor internaţionale privind protecţia drepturilor copilului.
Instrumentele internaţionale de referinţă sunt:
-
Convenţia ONU privind drepturile copilului;
· Convenţia Europeană privind protecţia drepturilor omului şi libertăţilor fundamentale - art.8;

· Carta Socială Europeană Revizuită-art. 14, 17;

· Recomandările Consiliului Europei: Rec(2006)19 - privitor la politica statelor membre ce ţine de suportul paternităţii; Rec(2005)5 - privind drepturile copiilor din instituţii rezidenţiale; Rec(1998)8E - privind participarea copiilor în viaţă familială şi socială, (1994)14E - privind politicile familiale coerente şi integrate;

-
Carta Uniunii Europene privind drepturile fundamentale - art.24.
Punerea în aplicare a proiectului de Lege privind modificarea şi completarea
Codului familiei nu implică cheltuieli financiare nemijlocite. Cheltuieli financiare vor fi necesare pe viitor pentru organizarea serviciilor privind prevenirea intrării copiilor în situaţii de risc, crearea serviciilor de tip familial alternative instituţiilor rezidenţiale, reintegrarea copiilor în familie, dar acestea vor fi acoperite după posibilitate din bugetele locale, bugetul naţional, sursele extrabugetare. O altă sursă de venit vor fi mijloace financiare redirecţionate de la instituţiile rezidenţiale de stat în care au fost plasaţi copiii.
Proiectul de lege a fost coordonat cu ministerele interesate şi la definitivare au fost luate în consideraţie majoritatea propunerilor şi obiecţiilor.

